**Karjäärinõustamine kõigile!**

Alates 2015. aasta veebruarist saavad töötukassasse **karjäärinõustamisele** tulla lisaks töötutele ja koondamisteatega tööotsijatele ka **kõik teised soovijad** (töötavad täiskasvanud, pensioniealised inimesed jne). Selline võimalus avanes tänu teenuse kaasrahastamisele Euroopa Liidu Euroopa Sotsiaalfondist. Teenus  on kõikidele tasuta.

**Mis põhjusel minna karjäärinõustamisele:**

* Vajate teadmisi ja oskusi tulemuslikumaks tööotsimiseks
* Soovite vahetada töökohta
* Soovite arutada oma eeldusi kutsevaliku tegemiseks, sobiva väljaõppe ja töö leidmiseks
* Teil ei ole varasemat töökogemust ja teadmised töömaailmast on vähesed
* Olete pikemat aega olnud tööturult eemal
* Soovite arutada tööalaseid väljakutseid
* Tervislikel või teistel olulistel põhjustel ei saa Te töötada oma kutsealal
* Muud põhjused

**Kuidas registreerida?**

* Infolaua telefoni kaudu : Jõgeva büroo **+372 776 6870**
* e-posti teel **marianne.kivimurd-tarelkina@tootukassa.ee**

**Millised on karjäärinõustamise tulemused?**

* oskate paremini hinnata enda eeldusi ja võimalusi tööturul;
* oskate kavandada oma tööalast karjääri pikemas perspektiivis;
* suudate langetada läbimõeldud kutse- ja töövaliku otsuseid;
* oskate koostada kandideerimiseks vajalikke dokumente ning valmistuda tööintervjuuks;
* orienteerute pakutavates õppimisvõimalustes;
* omate tööotsimiseks paremaid teadmisi ja oskusi

Rohkem infot karjäärinõustamise võimalustest ja kontaktidest saab infotelefonidelt 15501 ja 634 8000, veebilehelt http://minukarjaar.ee ning Eesti Töötukassa kodulehelt www.tootukassa.ee.

